Eurovision Song Contest 2008

260px 53. Eurovision Song ContestMotto Confluence of SoundDatum 20., 22. a 24. Mee 2008Stad Belgrad (Serbien)Gebai Belgrad-ArenaGewënner Dima Bilan (Russland) Zuel vu Länner 43Nei Participatiounen Aserbaidjan, San MarinoModeratioun Jovana Janković a Željko JoksimovićInterval Act Finall: Goran BregovićOfstëmmungsreegel All Land huet duerch d'Ofstëmmung 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn..


Den 53. Eurovision Song Contest hat seng zwou Halleffinallen den 20. an 22. Mee a seng Finall de 24. Mee 2008 an der Belgrad-Arena an der serbescher Haaptstad Belgrad. Presentateure waren d'Jovana Janković an de Željko Joksimović.

Aserbaidjan a San Marino sinn nei derbäikomm. Lëtzebuerg huet scho wéi déi 14 Joer virdru fräiwëlleg drop verzicht fir matzemaachen. Och Italien, d'Slowakei, Éisträich a Monaco hu fräiwëlleg net matgemaach. Am Ganzen hunn 43 Länner matgemaach wat e neie Rekord duergestallt huet.

Verschidden Interprete ware scho virdrun emol eng Kéier dobäi, de Roberto Meloni (Deel vu Pirates of the Sea) fir Lettland 2007 (Deel vu Bonaparti.lv), den Dima Bilan fir Russland 2006 an d'Charlotte Perrelli fir Schweden 1999 (Gewënner).

Dëst Joer si fir d'éischt zwou Halleffinallen agefouert ginn, wou alleguer d'Länner hu misse matmaache fir sech fir d'Finall ze qualifizéiere mat Ausnam vun de Grousse Véier (Big-4) vun der European Broadcasting Union (Däitschland, Frankräich, Groussbritannien a Spuenien) an dem Land dat d'Organisatioun vum Grand Prix iwwerholl huet, an dësem Joer also Serbien.

D'Reegel fir d'Ofstëmmung ass d'selwecht bliwwe wéi déi Jore virdrun. Och dëst Joer ass den Televoting duerch d'Spectateure vun alle Länner benotzt ginn fir ofzestëmmen. All Land huet duerch d'Ofstëmmung 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Belgrad matgedeelt ginn.

Déi éischt Plaz krut de Vertrieder vu Russland, den Dima Bilan mam Lidd Believe mat 42 Punkte Virsprong virum Ani Lorak (Ukrain). Déi drëtt Plaz krut d'Kalomoira, déi fir Griicheland ugetruede war.

Fir Russland war et déi éischt Kéier datt et de Grand Prix gewonnen hat.

An dësem Joer ass d'Eurovisioun fir d'éischt live am Internet (op eurovision.tv) iwwerdroe ginn (gestreamt).

De Gewënner Dima Bilan krut, wéi schonn dat Joer virdrun agefouert, eng sougenannt Gewënner-Tour, mat follgenden Etappen: 28. Mee Finnland, 29. Mee Schweden an Norwegen, 30. Mee Irland, 31. Mee Groussbritannien an Däitschland, 1. Juni Belsch, 2. Juni Frankräich, 3. Juni San Marino.

De kroateschen Interpret 75 Cents war mat 75 Joer dee bis ewell eelsten Interpret bei engem Eurovision Song Contest. Hien huet säi Kënschtlernumm gewielt mat Uspillung op säin Alter an op den US-amerikanesche Rapper 50 Cent.

 Halleffinallen 
 1. Halleffinall 
Déi éischt Halleffinall war den 20. Mee 2008.

Déi genee Punkteverdeelung ass eréischt no der Finall bekannt gemaach ginn fir eng Beaflossung an der Finall ze vermeiden. Ofstëmmungsberechtegt bei dëser Halleffinall waren d'Länner déi dobäi waren an zousätzlech Däitschland a Spuenien.

 Startnr. Land Interpret Titel Plaz Punkten 1  Montenegro Stefan Filipović  Zauvijek volim te  14.  23 2  Israel Boaz Mauda  The Fire In Your Eyes  5.  104  3  Estland Kreisiraadio  Leto Svet  18.  8  4  Moldawien Geta Burlacu  A Century of Love  12.  36  5  San Marino MiOdio  Complice  19.  5 6  Belsch Ishtar  O Julissi  17.  16 7  Aserbaidjan Elnur a Samir  Day after Day  6.  96  8  Slowenien  Rebeka Dremelj  Vrag naj vzame  11.  36  9  Norwegen Maria Haukaas Storeng  Hold on be Strong  4.  106  10  Polen Isis Gee  For Life  10.  42  11  Irland Dustin the Turkey  Irelande Douze Pointe 15.  22  12  Andorra Gisela  Casanova  16.  22 13  Bosnien an Herzegowina Elvir Laković Laka  Pokušaj  9.  72 14  Armenien Siruscho  Qele Qele  2.  139  15  Holland  Hind  Your Heart Belongs to Me  13.  27  16  Finnland Teräsbetoni  Missä miehet ratsastaa  8.  79  17  Rumänien Nico & Vlad Pe-o Margine de Lume  7.  94 18  Russland Dima Bilan  Believe  3.  135  19  Griicheland Kalomoira  Secret Combination  1.  156 

 2. Halleffinall 
Déi zweet Halleffinall war den 22. Mee 2008.

Déi genee Punkteverdeelung ass eréischt no der Finall bekannt gemaach ginn fir eng Beaflossung an der Finall ze vermeiden. Ofstëmmungsberechtegt bei dëser Halleffinall waren d'Länner déi dobäi waren an zousätzlech Frankräich, Groussbritannien a Serbien.

 Startnr. Land Interpret Titel Plaz Punkten 1  Island Euroband  This is My Life (Fullkomið líf)  8.  68 2  Schweden Charlotte Perrelli  Hero  10.  54 3  Tierkei  Mor ve Ötesi  Deli  7.  85 4  Ukrain  Ani Lorak  Shady Lady  1.  152 5  Litauen Jeronimas Milius  Nomads in the Night  16.  30 6  Albanien Olta Boka  Zemrën e lamë peng  9.  67 7  Schwäiz  Paolo Meneguzzi  Era stupendo  13.  47 8  Tschechien Tereza Kerndlová  Have some Fun  18.  9 9  Wäissrussland Ruslan Aljachno  Hasta la Vista  17.  27 10  Lettland Pirates of the Sea  Wolves of the Sea  6.  86 11  Kroatien Kraljevi Ulice & 75 Cents  Romanca  4.  112 12  Bulgarien Deep Zone & Balthazar  DJ, Take Me Away  12.  56 13  Dänemark Simon Mathew  All Night Long  3.  112 14  Georgien Diana Gurzkaja  Peace Will Come  5.  107 15  Ungarn Csézy  Candlelight  19.  6 16  Malta Morena  Vodka  14.  38 17  Zypern Evdokia Kadi  Femme fatale  15.  36 18  Mazedonien Tamara, Vrčak & Adrian  Let Me Love You  11.  64 19  Portugal Vânia Fernandes  Senhora do Mar (Negras Aguas)  2.  120

Déi zéngte Qualifikatiounsplaz gouf mam Resultat vun der Fachjury ofgeglach. Wann där hire Favorit net ënner deenen éischten néng Plaze vun der Tele-Ofstëmmung war, da gouf de Choix vun der Jury op déi 10. Plaz gesat, egal wat d'Resultat fir datt Lidd bei der Tele-Ofstëmmung war. An der éischter Halleffinall hat dat keng Influenz op d'Ranglëscht, mä an der zweeter Halleffinall ass doduerch dee schweedesche Bäitrag trotz enger zwiélefter Plaz bei dem Televoting duerch d'Jury op déi 10. Plaz gesat ginn, an d'Republik Mazedonien ass sou ausgescheet.

 Finall 
D'Finall war de 24. Mee 2008.

Déi 25 Länner an der Finall waren:

 Déi "Grouss 4" (Big-4) Frankräich, Däitschland, Spuenien a Grousbritannien
 D'Gaaschtland, Serbien
 Déi bescht 9 Länner aus der éischter Halleffinall plus 1 Land mat enger Wildcard duerch d'Jury
 Déi bescht 9 Länner aus der zweeter Halleffinall plus 1 Land mat enger Wildcard duerch d'Jury

Am Fall vu Punktegläichheet sollt dee mat der héchster Eenzelwäertung gewannen.

Ofstëmmungsberechtegt bei der Finall waren all 43 Länner déi matgemaach haten.

 Plaz  Startnr.  Land  Interpret  Titel  Punkten 1.  24  Russland  Dima Bilan  Believe  272  2.  18  Ukrain  Ani Lorak  Shady Lady  230 3.  21  Griicheland  Kalomoira  Secret Combination  218 4.  5  Armenien  Siruscho  Qele, qele  199  5.  25  Norwegen  Maria  Hold On Be Strong  182  6.  23  Serbien  Jelena Tomašević feat. Bora Dugić  Oro  160  7.  12  Tierkei  Mor ve Ötesi  Deli  138  8.  20  Aserbaidjan  Elnur & Samir  Day After Day  132  9.  7  Israel  Boaz  The Fire in Your Eyes  124  10.  6  Bosnien an Herzegowina  Laka  Pokušaj  110  11.  17  Georgien  Diana Gurzkaja  Peace Will Come  83  12.  14  Lettland  Pirates of the Sea  Wolves of the Sea  83  13.  13  Portugal  Vânia Fernandes  Senhora do mar (Negras águas)  69  14.  11  Island  Euroband  This Is My Life  64  15.  16  Dänemark  Simon Mathew  All Night Long  60  16.  22  Spuenien  Rodolfo Chikilicuatre  Baila el Chiki Chiki  55  17.  3  Albanien  Olta Boka  Zemrën e lamë peng  55  18.  15  Schweden  Charlotte Perrelli  Hero  47  19.  19  Frankräich  Sébastien Tellier  Divine  47  20.  1  Rumänien  Nico & Vlad Pe-o margine de lume  45  21.  9  Kroatien  Kraljevi Ulice & 75 Cents  Romanca  44  22.  8  Finnland  Teräsbetoni  Missä miehet ratsastaa  35  23.  4  Däitschland  No Angels  Disappear  14  24.  10  Polen  Isis Gee  For Life  14  25.  2  Groussbritannien  Andy Abraham  Even If  14 

 Um Spaweck 

 Offiziell Säite vum ESC
 Offiziell Säit vum NDR zum Contest
 diggiloo.net

 Helsinki (Finnland) 100px Moskau (Russland) ESC 2007 Eurovision Song Contest ESC 2009

2008
Kategorie:Musek 2008